stanford-oval/wikipedia huggingface dataset:
Suomen urheilu 1968
Lentopallo

Miesten Suomen-mestaruuden voitti helsinkiläinen Johanneksen Pojat, hopeaa sai hämeenlinnalainen Luolajan Kajastus ja pronssille sijoittui Pirkkalan Viri.
Naisten Suomen-mestaruuden voitti Lahden Kimmo ja muille mitalisijoille ylsivät helsinkiläisseurat Käpylän Lentopalloilijat ja Koiton Riento.
Nyrkkeily

Méxicon kesäolympialaisten nyrkkeilykilpailuissa Arto Nilsson saavutti pronssia alle 63,5-kiloisten sarjassa.
Painonnosto

Méxicon kesäolympialaisten painonnostokilpailuissa Kaarlo Kangasniemi voitti kultaa alle 90-kiloisten sarjassa. Tempauksessa hän teki uuden maailmanennätyksen 158 kg. Jaakko Kailajärvi sijoittui samassa sarjassa viidenneksi, ja muissa sarjoissa Mauno Lindroos oli kuudes sekä Jouni Kailajärvi ja Kalevi Lahdenranta seitsemänsiä.
Pikaluistelu

Grenoblen talviolympialaisissa Kaija Mustonen voitti 1 500 metrillä kultaa ja saavutti 3 000 metrillä hopeaa. Lisäksi hän sijoittui 1 000 metrillä neljänneksi ja 500 metrillä kuudenneksi. Kaija-Liisa Keskivitikka oli 3 000 metrillä neljäs, 1 500 metrillä kuudes ja 1 000 metrillä seitsemäs. Suomalaismiehistä Seppo Hänninen sijoittui 500 metrillä kahdeksanneksi.
Pohjoismaiset hiihtolajit

Grenoblen talviolympialaisten pohjoismaisissa hiihtolajeissa Eero Mäntyranta saavutti hopeaa 15 kilometrin hiihdossa ja pronssia 30 kilometrillä. Lisäksi hän hiihti pronssia saavuttaneen viestijoukkueen ankkurina. Kalevi Laurila sijoittui 15 kilometrillä neljänneksi ja 30 kilometrillä kuudenneksi ja hiihti kolmannen osuuden viestissä, jossa kahdella ensimmäisellä osuudella hiihtivät Kalevi Oikarainen ja Hannu Taipale. Naishiihtäjistä Marjatta Kajosmaa sijoittui sekä viidellä että kymmenellä kilometrillä viidenneksi ja toi Suomen viestijoukkueen neljäntenä maaliin. Mäkihypyssä Topi Mattila sijoittui normaalimäessä viidenneksi.
Suunnistus

Maailmanmestaruuskilpailuissa Suomen miesten viestijoukkue Rolf Koskinen, Veijo Tahvanainen, Juhani Salmenkylä ja Markku Salminen saavutti hopeaa sekä naisten viestijoukkue Pirjo Seppä, Tuula Hovi ja Raila Kerkelä pronssia.
Voimistelu

Méxicon kesäolympialaisten voimistelukilpailuissa Olli Laiho saavutti hopeaa hevosella. Joukkuekilpailussa Suomi sijoittui kymmenenneksi. Mauno Nissinen oli 12-ottelussa parhaana suomalaisena 17:s ja sijoittui hevosella 12:nneksi.
Yleisurheilu

Méxicon kesäolympialaisten yleisurheilukilpailuissa Jorma Kinnunen saavutti hopeaa keihäänheitossa. Muista suomalaisista vain Kaisa Launela ylsi pistesijoille, keihäänheitossa kahdeksanneksi.
Jouko Kuha teki 17.7. Tukholmassa 3 000 metrin estejuoksun maailmanennätyksen 8.24,2.
Vuoden urheilija 1968 -äänestyksen kolme parasta: Jorma Kinnunen, Kaija Mustonen ja Kaarlo Kangasniemi.
Showgirl Homecoming Live

| Showgirl Homecoming Live Kylie Minogue |
| --- | --- | --- |

Livealbumin tiedot
 Äänitetty : 2006
 Julkaistu: 2007
 Tuottaja(t): Steve Anderson
 Tyylilaji: pop, dance
 Kesto: 116.09
 Levy-yhtiö: EMI
Muut kannet
 Japanin painos
Kylie Minoguen muut julkaisut
| Showgirl EP 2004 | Showgirl Homecoming Live 2007 | X 2007 |
Showgirl Homecoming Live on Kylie Minoguen live-CD. Se nauhoitettiin Showgirl - The Homecoming Tourilta Sydneystä Australiasta. Se julkaistiin 14. tammikuuta 2007.
Kappaleet

| --- | --- |
 CD 1 Overture  Better The Devil You Know  In Your Eyes  White Diamond  On a Night Like This  Medley: Shocked/Spinning Around  Temple Prequel  Confide in Me  Cowboy Style  Finer Feelings  Too Far  Medley: Red Blooded Woman/Where The Wild Roses Grow  Slow  Kids :  CD 2 Rainbow Prequel  Somewhere Over the Rainbow  Come into My World  Chocolate  I Believe  Dreams  Medley: Burning Up/Vogue  The Loco-Motion  Medley: I Should Be So Lucky/The Only Way Is Up  Hand On Your Heart  Space Prequel  Can't Get You Out of My Head  Medley: Light Years/Turn It Into Love  Especially for You  Love at First Sight
Arvostelut

Allmusic:
The Times:
Sveitsin kansallisneuvosto

| Sveitsin kansallisneuvosto Nationalrat (saksaksi) Conseil national (ranskaksi) Consiglio nazionale (italiaksi) Cussegl naziunal (retomaaniksi) |
| --- | --- |
 
Tyyppi
Tyyppi:  kaksikamarinen
Johto
Puhemies:  Andreas Aebi (SVP)
Kokoonpano
Edustajia:  200
 
Puolueet:        SVP (53)       SP (39)       FDP (29)       CVP (28)       GPS (28)       GLP (16)       EVP (3)       EDU (1)       PdA (1)       LdT (1) 
Vaalit
Valintatapa:  Listavaali
Viimeisimmät vaalit:  20. lokakuuta 2019
Seuraavat vaalit:  22. lokakuuta 2023
Kokouspaikka
 
 Bundeshaus, Bern
Kotisivut
 https://www.parlament.ch/de/organe/nationalrat
Kansallisneuvosto (saks. Nationalrat, ransk. Conseil national, ital. Consiglio nazionale, retoromaaniksi:Cussegl naziunal) on Sveitsin liittokokouksen alahuone. Siihen kuuluu kaikkiaan 200 jäsentä.
Suomen urheilu 1956

Suomen urheilu 1956 käsittelee vuoden 1956 merkittäviä uutisia ja tapahtumia suomalaisessa urheilussa.
Vuoden urheilija

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
| Sija | Urheilija | Urheilumuoto |
| --- | --- | --- |
| 1. | Antti Hyvärinen | Mäkihyppy |
| 2. | Kyösti Lehtonen | Paini |
| 3. | Veikko Hakulinen | Hiihto |
| 4. | Voitto Hellsten | Yleisurheilu |
| 5. | Rauno Mäkinen | Paini |
| 6. | Pentti Linnosvuo | Ammunta |
| 7. | Olavi Mannonen | Nykyaikainen viisiottelu |
| 8. | Aulis Kallakorpi | Mäkihyppy |
| 9. | Jorma Valkama | Yleisurheilu |
| 10. | Veikko Karvonen | Yleisurheilu |
Lähde: 
Erillisellä naisten listalla kuusi parasta olivat:
| Sija | Urheilija | Urheilumuoto |
| --- | --- | --- |
| 1. | Siiri Rantanen | Hiihto |
| 2. | Mirja Hietamies-Eteläpää | Hiihto |
| 3. | Sirkka Polkunen | Hiihto |
| 4. | Impi Hartikainen | Jousiammunta |
| 5. | Hilkka Hakola | Koripallo |
| 6. | Sanna Kiero | Hiihto |
Lähde:
Yleistä

Työväen Urheiluliiton puheenjohtaja Penna Tervo kuoli auto-onnettomuudessa 26.2. Tuusulassa kiiruhtaessaan Helsinkiin katsomaan pikaluistelun Euroopan-mestaruuskilpailujen 10 000 metrin kilpailua.
Olympialaiset

Cortina d'Ampezzon talviolympialaisissa Suomi saavutti kolme kultamitalia, kolme hopeaa sekä yhden pronssin. Kisojen mitalitilastossa Suomi oli kolmas.
Melbournen kesäolympialaisissa Suomi saavutti kolme kultamitalia, yhden hopean sekä 11 pronssia.
Alppihiihto

Cortina d’Ampezzon talviolympialaisten alppihiihtokilpailuissa paras suomalaissaavutus oli Kalevi Häkkisen 23. sija syöksylaskussa.
Ammunta

Melbournen kesäolympialaisten ampumakilpailuissa Suomi saavutti kaksi mitalia. Pentti Linnosvuo voitti kultaa vapaapistooliammunnassa ja Vilho Ylönen pronssia vapaakiväärillä.
Autourheilu

Jyväskylän suurajot kilpailtiin kuudennen kerran ja voittajaksi ajoi Osmo Kalpala.
Jalkapallo

Suomen maajoukkue pelasi kuusi virallista maaottelua. Ainoan voittonsa joukkue sai kesäkuussa Helsingin olympiastadionilla Islannista maalein 2–1, ja elokuussa Oslossa ottelu Norjaa vastaan päättyi tasapeliin 1–1. Suomen viidestä maalista KIF:n Olli Forsgrén teki neljä: Islanti-ottelun kahden ja Norja-ottelun yhden maalin lisäksi yhden Englantia vastaan.
Suomen-mestaruuden voitti Kuopion Palloseura, hopeaa sai Helsingin Jalkapalloklubi ja pronssille sijoittui helsinkiläinen KIF.
Jääkiekko

Suomen-mestaruuden voitti Turun Palloseura, joka voitti Hämeenlinnan Tarmon ensimmäisessä loppuottelussa kotonaan 7–2 ja toisessa ottelussa vieraskentällä 3–9. Pronssille sijoittui tamperelaisseura Tappara.
Jääpallo

Suomen maajoukkue hävisi helmikuussa Helsingissä Ruotsille 2–3 ja Moskovassa Neuvostoliitolle 4–2.
Suomen-mestaruuden voitti Oulun Palloseura, hopeaa sai Käpylän Urheilu-Veikot ja pronssille sijoittui Lappeenrannan Veiterä.
Koripallo

Miesten Suomen-mestaruuden voitti yhdeksännen peräkkäisen kerran Pantterit, hopeaa sai Sörnäisten NMKY ja pronssille sijoittui Helsingin Jyry.
Naisten Suomen-mestaruuden voitti Helsingin Visa, hopeaa sai Tampereen Pyrintö ja pronssille sijoittui Lahden Koripalloilijat.
Melonta

Melbournen kesäolympialaisten melontakilpailuissa paras suomalaissaavutus oli Thorvald Strömbergin neljäs sija kajakkiyksiköiden 10 000 metrillä.
Nykyaikainen viisiottelu

Melbournen kesäolympialaisten henkilökohtaisessa kilpailussa Olavi Mannonen saavutti hopeaa ja Wäinö Korhonen pronssia. Joukkuekilpailussa Mannonen, Korhonen ja Berndt Katter saavuttivat pronssia.
Nyrkkeily

Melbournen kesäolympialaisissa Pentti Hämäläinen saavutti pronssia höyhensarjassa eli alle 57-kiloisten painoluokassa.
Paini

Melbournen kesäolympialaisten painikilpailuissa Suomi saavutti kaksi kultamitalia ja kaksi pronssia. Rauno Mäkinen ja Kyösti Lehtonen voittivat kultaa kreikkalais-roomalaisessa painissa; molempien kultamitali varmistui Suomen itsenäisyyspäivänä. Erkki Penttilä ja Taisto Kangasniemi saavuttivat vapaapainissa pronssia.
Pikaluistelu

Cortina d’Ampezzon talviolympialaisissa Toivo Salonen saavutti pronssia 1 500 metrillä ja sijoittui viidenneksi 500 metrillä. Juhani Järvinen sijoittui 1 500 metrillä neljänneksi.
Naisten maailmanmestaruuskilpailuissa 4.–5.2. Kvarnsvedenissä, Ruotsissa Iiris Sihvonen sijoittui parhaana ei-neuvostoliittolaisena yhteispisteissä kuudenneksi.
Miesten Euroopan-mestaruuskilpailut järjestettiin 25.–26.2. Helsingissä.  Juhani Järvinen sijoittui yhteispisteissä kuudenneksi ja Toivo Salonen kahdeksanneksi. Yksittäisillä matkoilla Salonen oli kolmanneksi nopein 500 ja 1 500 metrillä.
Pohjoismaiset hiihtolajit

Cortina d’Ampezzon talviolympialaisissa Veikko Hakulinen voitti kultaa 30 kilometrin hiihdossa ja saavutti hopeaa 50 kilometrillä sekä August Kiurun, Jorma Kortelaisen ja Arvo Viitasen kanssa 4 × 10 kilometrin viestissä. Sirkka Polkunen, Mirja Hietamies ja Siiri Rantanen voittivat kultaa 3 × 5 kilometrin viestihiihdossa. Antti Hyvärinen ja Aulis Kallakorpi ottivat mäkihypyssä kaksoisvoiton. Yhdistetyssä paras suomalainen oli neljänneksi sijoittunut Paavo Korhonen.
Keski-Euroopan mäkiviikolla Eino Kirjonen ja Aulis Kallakorpi jakoivat Oberstdorfin osakilpailun voiton, ja Garmisch-Partenkirchenissä Hemmo Silvennoinen voitti ja Kirjonen sijoittui toiseksi. Tämän jälkeen suomalaiset jättivät mäkiviikon kesken ja palasivat kotimaahansa valmistautumaan olympialaisiin.
Holmenkollenin kisoissa Arvo Viitanen voitti 50 kilometrin hiihdon ja Antti Hyvärinen mäkihypyn.
Salpausselän kisoissa Kalevi Hämäläinen voitti 18 kilometrin ja Eero Kolehmainen 50 kilometrin hiihdon sekä Hemmo Silvennoinen mäkihypyn.
Soutu

Melbournen kesäolympialaisissa Toimi Pitkänen, Veli Lehtelä, Reino Poutanen, Kauko Hänninen ja Matti Niemi saavuttivat pronssia perämiehellisessä nelosessa.
Euroopan-mestaruuskilpailuissa Bledissä, Jugoslaviassa Pitkänen, Lehtelä, Poutanen, Hänninen ja Niemi  voittivat kultaa perämiehellisessä nelosessa.
Taitoluistelu

Cortina d’Ampezzon talviolympialaisissa Kalle Tuulos sijoittui miesten yksinluistelussa 15:nneksi.
Yleisurheilu

Melbournen kesäolympialaisten yleisurheilukilpailuissa Suomi saavutti kolme pronssimitalia: Voitto Hellsten 400 metrin juoksussa, Veikko Karvonen maratonilla ja Jorma Valkama pituushypyssä. Ainutkertaisesti Suomella ei ollut miesten keihäänheitossa yhtään edustajaa.
Soini Nikkinen teki 24.6. Kuhmoisissa keihäänheiton maailmanennätyksen 83,56 m, joka kesti ennätyksenä vain kuusi päivää.
Eeles Landström hyppäsi 23.9. Hampurissa seiväshypyn Euroopan-ennätyksen 451 cm.
Antti Viskari juoksi 21.10. Lappeenrannassa 30 000 metrin maailmanennätyksen 1.35.03,6.
Vetoauto

Iveco Eurostar 44E52 -rekkaveturi
Vetopöytä
Vetoauto eli rekkaveturi (engl. tractor unit, semi-trailer truck , traction unit, saks. Sattelzugmaschine), puhekielessä usein nuppi, on lainsäädännöllisesti N2- tai N3-luokkaan kuuluva hyötyajoneuvo, vaikka se ei ole sanan varsinaisessa merkityksessä kuorma-auto, koska siinä ei ole kuormien kuljettamiseen tarkoitettuja rakenteita. Rekkaveturi on oma yksikkönsä, johon voidaan kytkeä kuljetustarpeen mukainen puoliperävaunu. Yleisimmät rekkavetureiden käyttötavat ovat joko ns. irtoperien kuljetus tai merikonttien kuljetus. Irtoperä on yleensä jonkin huolintaliikkeen operoima puoliperävaunu, jonka liikenteenharjoittaja käy sopimuksen mukaisesti siirtämässä kuormien lastausta ja purkua varten.
Puoliperävetureita käytetään myös ns. lavettikuljetuksissa, esim. maansiirto- tai työkoneiden siirrot sekä mitä erinäisimmissä erikoiskuljetuksissa. Se voidaan myös varustaa esim. nosturilla, määrätyntyyppisiä töitä varten. Manner-Euroopassa puoliperävaunu on pitkänmatkan maantiekuljetuksissa hallitseva muoto, Suomessa kuorma-auton ja täysperävaunun muodostama täysperävaunuyhdistelmä on suurempien mittojen ja kokonaispainojen ansiosta enemmän käytetty ratkaisu.
Ohjaamorakenteet

Aivan kuten varsinaisessa kuorma-autossa, myös rekkavetureissa on käytössä erilaisia ohjaamokonfiguraatioita. Käyttötarve usein sanelee tarkoituksenmukaisimman ohjaamomallin. Ohjaamo voi olla ns. päiväohjaamo ilman vuoteita, ns. puolipäiväohjaamo, jossa vuode voi olla esimerkiksi takaseinälle nostettava tai sitten makuuohjaamo, jossa yleisin ratkaisu on kuljettajan istuimen takana sijaitseva vuode. 4-sarjan Scanian makuuohjaamon vuode oli sijoitettu kuljettajan yläpuolelle. Ylimmässä kuvassa oleva Iveco Eurostar on varustettu lähes tasalattiaisella, läpikuljettavalla ohjaamolla jossa on täysi seisomakorkeus ja kaksi päällekkäistä vuodetta.
Eurooppalaisessa rekkaliikenteessä nykyisin yleisin hyttityyppi on ns. pystyhytti, joka alkoi yleistymään 1960-luvun loppupuolella. Siihen asti eurooppalaiset rekkaveturit olivat olleet lähinnä nokkamallin kuorma-autoja vetopöydällä varustettuna. Pystyhyttiä puoltaa erityisesti tehokas tilankäyttö ja rajoitettu yhdistelmäpituus mutta sen etuihin voidaan laskea myös ketteryys ja hyvä näkyvyys hytistä ulos. Pystyhytti voi olla käyttötarpeen tai mieltymysten mukaan matala, jolloin ohjaamo ei ole läpikuljettavissa, mutta askelmia sisään ja ulos on vähemmän. Kaikilla kuorma-autovalmistajilla on tarjolla myös korkea ohjaamo ja joillain vielä tasalattiainen ohjaamo, taas rakenteesta riippuen matalammalla sisätilalla tai täyden seisomakorkeuden tarjoavana.
Yhdysvaltalaisia vetoautoja
Kenworth, Cab Over Engine
Nokkamallinen Peterbilt
Pohjois-Amerikan rekkaliikenteessä yleisin rakenne on nokkamallin veturi eli "conventional". Toki sielläkin on valmistettu pystyhyttisiä COE (Cab Over Engine) -versioita, mutta monessa osavaltiossa yhdistelmän suurin sallittu kokonaispaino määräytyy yhdistelmän äärimmäisten akselien välisen etäisyyden perusteella ja tämä suosii pitkäkeulaisia nokkamalleja, joiden etuakseli on tuotu mahdollisimman eteen. Tämä mahdollistaa myös vetureiden varustamisen juhlavan kokoisilla makuutiloilla eli sleepereillä, koska toisin kuin Euroopassa, veturin pituus ei syö kokonaispituutta ja siten perävaunun mittaa.
Myös australialaisten maantiejunien yleisin veturi on nokkamalli, erityisesti sen tarjoaman lisäturvan tähden. Jopa 200 tonnin junapainoilla liikuttaessa ei yhdistelmällä enää tehdä äkkinäisiä väistöliikkeitä tai paniikkijarrutuksia, koska ne ovat aina myöhässä olevia toimenpiteitä.
Akselistorakenteet

Rekkaveturin akseleiden määrä on sidoksissa käyttötarkoitukseen sekä hankintahintaan ja ylläpitokuluihin. Yleisimmät rahtiliikeneessä käytettävät akselistoratakaisut ovat 4x2, 6x2 tai 6x4. Erikoistehtäviä varten rekkaveturi voidaan varustaa muunkinlaisilla akselistokonfiguraatioilla, veturin alla voi olla esim. 4 – 5 akselia ja niistä taas käyttötarpeen mukaan osa vetäviä, ohjaavia tai nousevia / keventäviä.
Eurooppalaisessa rahtiliikenteessä kaikkein yleisimmin käytetty tyyppi. Rakenteeltaan yksinkertainen ja siten hankintahinnaltaan ja ylläpitokuluiltaan edullinen. Tarjoaa pääsääntöisesti riittävän kantavuuden ja mahdollistaa myös matalarunkoisen veturin valmistamisen. Jos matalarunkoinen veturi varustetaan korkeussäätöisellä vetopöydällä, kykenee tällainen veturi käsittelemään kaikkia yleisesti käytössä olevia irtoperiä. Normaalilla runkokorkeudella valmistettu veturi ei kykene vetämään ns. megatrailereita. 4x2-konfiguraatio soveltuu hyvin länsieurooppalaisiin olosuhteisiin, mutta suomalaisessa talvikeleissä se ei ole paras mahdollinen ratkaisu.
Telirakenne lisää kantavuutta ja veturin vakautta, mutta samalla myös hankintahintaa ja ylläpitokuluja. Teli voi olla perinteinen takateli tai ns. väliteli. Takateli antaa liukkaissa olosuhteissa, sitä kevennettäessä, vetopyörille enemmän pitoa. Takateliä ei kuitenkaan voida käyttää kaikkien yleisesti rahtiliikenteessä olevien irtoperien kanssa, koska tyhjänä ajettaessa ylösnostettu teliakseli saattaa ottaa kiinni perävaunun pohjaan. Takateli lisää myös veturin pituutta ja vie osan sen ketteryydestä. Omia perävaunuja vedettäessä takatelin edut pääsevät paremmin oikeuksiinsa.
Välitelillä varustettu veturi on yleensä kaksiakselisen veturin mittainen tai vain vähän sitä pidempi, jolloin se mahdollistaa kaikkien normaalille runkokorkeudelle valmistettujen irtoperien vetämisen. Väliteli on usein nouseva, jolloin siitä on apuja liukkaan kelin aiheuttamille ongelmille. Vastapainona väliteli syö veturin rungossa muutoinkin vähäistä tilaa, jolloin joudutaan tinkimään polttoainesäiliöiden koosta ja varustelaatikot joudutaan usein täysin hylkäämään.
Vetävällä telillä varustettu veturi on Euroopan rahtiliikenteessä vähemmän käytetty konfiguraatio, maansiirtoajossa sen edut tulevat paremmin esiin. Hankintahinnaltaan se on kallein kaikista edellä mainituista ja myös ylläpitokulut, mm. renkaiden nopeampana kulumisena, ovat suuremmat. Vetävän telin avulla saadaan tien pintaan välitettyä paljon voimaa, ts. saadaan raskaampia taakkoja liikkeelle myös huonommissa olosuhteissa. Vastapainona vetäjä on kankeammin kääntyvä. Vetävä teli on yleisesti käytetty ratkaisu Pohjois-Amerikan ja Australian rekkavetureissa.
Fifth wheel

Amerikanenglannin termistössä vetopöydän nimitys on fifth wheel. Nimen alkuperä selviää hienosti oheisen mainoksen tekstistä ja kuvista. Alun perin kyseessä siis on ollut oikea pyörä, jonka avulla autosta on saatu aikaan vetoauto.
Aiheesta muualla

Kuvia tai muita tiedostoja aiheesta Vetoauto Wikimedia Commonsissa
Tyypillinen eurooppalainen puoliperäyhdistelmä
Sleeper vetoauton takana
Australialainen maantiejuna
Sherlock Holmes (elokuva)

| Sherlock Holmes |
| --- | --- |
 Elokuvan mainosjuliste.
Ohjaaja:  Guy Ritchie
Käsikirjoittaja:  Michael Robert Johnson Anthony Peckham Simon Kinberg
Tuottaja:  Joel Silver Lionel Wigram Susan Downey Dan Lin
Säveltäjä:  Hans Zimmer
Kuvaaja:  Philippe Rousselot
Leikkaaja:  James Herbert
Pääosat:  Robert Downey Jr. Jude Law Rachel McAdams Mark Strong Eddie Marsan Kelly Reilly
Valmistustiedot
Valmistusmaa:  Yhdysvallat Iso-Britannia
Tuotantoyhtiö:  Silver Pictures Village Roadshow Pictures
Levittäjä:  InterCom Netflix Amazon Video
Ensi-ilta:   2009-12-2525. joulukuuta 2009 (Yhdysvallat)  2009-12-2626. joulukuuta 2009 (Britannia)  2010-1-2222. tammikuuta 2010 (Suomi)  
Kesto:  128 minuuttia
Alkuperäiskieli:  englanti
Budjetti:  80 000 000 dollaria
Tuotto:  524 028 679 dollaria
Seuraaja:  Sherlock Holmes: A Game of Shadows
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Sherlock Holmes on vuonna 2009 ensi-iltansa saanut toimintaelokuva, jonka on ohjannut Guy Ritchie. Se kertoo Arthur Conan Doylen luomasta samannimisestä salapoliisista ja perustuu hyvin löyhästi Doylen alkuperäisteoksiin. Tarina sijoittuu vuoteen 1890, ja sen aiheena on Britanniaa uhkaava salajuoni, jonka Holmes kumppaneineen yrittää tukahduttaa. Yhdysvalloissa elokuva sai ensi-iltansa 25. joulukuuta 2009 ja Suomessa 22. tammikuuta 2010.
Nimiosassa Sherlock Holmesia näyttelee Robert Downey Jr. ja tohtori Watsonia esittää Jude Law. Elokuvan femme fatale on Irene Adler, jota esittää Rachel McAdams. Ritchie piti McAdamsia liian nuorena Adlerin rooliin, mutta Downey Jr. onnistui vakuuttamaan ohjaajan McAdamsin sopivuudesta näyttelemään Holmesin mielitiettyä. Holmesin vastapuolta edustaa satanismia harjoittava lordi Blackwood, jota näyttelee Mark Strong.
Näyttelijät

| 0 | 1 | 2 |
| --- | --- | --- |
|  Robert Downey Jr.  | … |  Sherlock Holmes   |
|  Jude Law  | … |  tohtori John Watson   |
|  Rachel McAdams  | … |  Irene Adler   |
|  Mark Strong  | … |  lordi Henry Blackwood   |
|  Eddie Marsan  | … |  komisario Lestrade   |
|  Kelly Reilly  | … |  Mary Morstan   |
|  James Fox  | … |  Sir Thomas Rotheram   |
|  Hans Matheson  | … |  lordi Coward   |
|  Geraldine James  | … |  rouva Hudson   |
|  Robert Maillet  | … |  Dredger   |
|  William Hope  | … |  Yhdysvaltain suurlähettiläs Standish   |
|  William Houston  | … |  konstaapeli Clark   |
|  Oran Gurel  | … |  Luke Reordan   |
Vastaanotto

Rotten Tomatoes-sivustolla elokuvan arvioista 69% oli positiivisia keskiarvolla 6,22/10, perustuen 242 arvosteluun. Metacritic on laskenut elokuvan 34 arvosteluun perustuen painotetun keskiarvon 57/100.
Helsingin Sanomien kriitikon Veli-Pekka Lehtosen mukaan elokuvan Holmes ”ottaa tukevan irtioton Holmes-perinteestä”. Hän ei ole yläluokkainen Holmes, kuten 1980-luvun tv-sarjan Jeremy Brett tai 1940-luvun Basil Rathbone. Downey Jr.:n Holmes on pikemminkin toimintasankari elokuvassa, jossa kokonaisuus ei pysy hallinnassa.
Jatko-osat

Jatko-osa Sherlock Holmes: A Game of Shadows sai ensi-iltansa vuonna 2011. Elokuvasarjaan on suunniteltu myös kolmatta osaa.
Aiheesta muualla

Salonen, Aleksi: Sherlock Holmes.  21.1.2010. Filmgoer.fi. Arkistoitu 30.4.2013.
Shadows Fall

| Shadows Fall |
| --- | --- |
 Shadows Fall vuonna 2007
Tiedot
Toiminnassa:  1995–
Tyylilaji:  metalcore
Kotipaikka:   Massachusetts, Yhdysvallat
Laulukieli:  englanti
Jäsenet:  Brian Fair, laulu   Jonathan Donais, kitara, taustalaulu   Jason Bittner, rummut   Paul Romanko, basso   Matt Bachand, kitara, taustalaulu  
Entiset jäsenet:  Philip Labonte, laulu   Damien Mcpherson, laulu   David Geramain, rummut   Derek Kerswill, rummut  
Aiheesta muualla
shadowsfall.com
Infobox OKNimi-testi OK: 
Shadows Fall on vuonna 1995 perustettu metalcore -yhtye Massachusettsista, Yhdysvalloista.
Kokoonpano > Nykyiset jäsenet

Brian Fair, 2014
Paul Romanko, 2014
Matt Bachand, 2014
Felipe Roa, 2014
Brian Fair - laulu
Jonathan Donais - kitara, taustalaulu
Jason Bittner - rummut
Paul Romanko - basso
Matt Bachand - kitara, taustalaulu
Kokoonpano > Entiset jäsenet

Philip Labonte - laulu
Damien Mcpherson - laulu
David Geramain - rummut
Derek Kerswill - rummut
Diskografia

Somber Eyes to the Sky (1997)
Of One Blood (2000)
The Art of Balance (2002)
The War Within (2004)
Threads of Life (2007)
Retribution (2009)
Fire From the Sky (2012)
Muuta

Shadows Fall esiintyi The Black Crusade -kiertueen kanssa Suomessa 13. ja 14.12. 2007. Muut esiintyjät olivat Machine Head, Arch Enemy, DragonForce ja Trivium.
Shadows Fallin kappale The Light That Blinds on julkaistu pelissä Guitar Hero 2
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Kantola

Kantola voi tarkoittaa: